b'\n_START_ARTICLE_\nFortov\n_START_PARAGRAPH_\nFortovet er en del af vejen, som er forbeholdt fodg\xc3\xa6ngere. Fortovet er som regel placeret i begge vejsider og er oftest h\xc3\xa6vet lidt over vejbanen. Fortovskanten g\xc3\xb8r, at fodg\xc3\xa6ngerne kan v\xc3\xa6re lidt tryggere.\n_START_SECTION_\nEtymologi\n_START_PARAGRAPH_\n"Fortov" er m\xc3\xa5ske en omdannelse af fort\xc3\xa5, sidste led for\xc3\xa6ldet ta ("faststampet plads, vej"); egentlig "forvej", vejen foran huset. _NEWLINE_En anden forklaring kan v\xc3\xa6re, at ordet kommer af forte, den fast tiltrampede plads foran g\xc3\xa5rdene. Forten kunne v\xc3\xa6re stor eller lille, m\xc3\xa5ske kun en udvidelse af landsbygaden. I dag er Danmarks st\xc3\xb8rste og mest velbevarede forteby Volsted centralt i Himmerland.'